laion/Wikipedia-Exotic huggingface dataset:
ערן פיקס

ערן פיקס (נולד ב-15 בנובמבר 2003) הוא ג'ודוקא ישראלי זוכה מדליית הכסף באליפות העולם עד גיל 21, מקום 5 באירופה, נבחר על ידי הוועד האולימפי לספורטאי הצעיר של השנה, ובנוסף דורג מקום 1 בעולם עד גיל 21 לשנת 2023. פיקס נולד וגדל במושב כפר ויתקין במועצה אזורית עמק חפר. אימו טובה עצמאית בעלת משרד לייעוץ מס והנהלת חשבונות, אביו היה עובד מדינה. פיקס הוא האח האמצעי לשלושה אחים. בילדותו עסק במגוון ענפי ספורט: כדורסל, גלישה, שחייה וג'ודו, אך בגיל 12 החליט להתמקד בענף הג'ודו. הוא למד בבית ספר ויתקין ובתיכון למד ברמות ים, הוא התגייס לצבא בתור "ספורטאי מצטיין" ושירת בבית הדין הצבאי. תחילת הדרך: פיקס היה ילד אנרגטי ושובב, אימו שלחה אותו בגיל 5 לבית הספר לג'ודו בהנהלת גיל עופר. בגיל 15, הוא הצטרף לנבחרת הקדטים של ישראל. שנתיים אחר כך הוא זכה בתואר אלוף ישראל קדטים, בגיל 18 הוא הצטרף לנבחרת הבוגרת של ישראל תחת המאמן הלאומי אורן סמדג'ה, שנה אחר כך הוא זכה במקום הראשון באליפות ישראל עד גיל 21 במקום השלישי באליפות ישראל בוגרים ובמקום השני עד גיל 23. פריצה: שנת 2022 הייתה תחילת הפריצה של פיקס כאשר הוא הצליח לזכות ב2 מדליות זהב בסבב העולמי עד גיל 21, בסבב העולמי בפראג, ובסבב העולמי ברומניה, ההישגים הללו מיקמו אותו מדורג 8 בעולם. שנת 2023 הייתה שנת הפריצה של פיקס, הוא הצליח לזכות ב 2 מדליות בסבב העולמי, זהב באנגליה, וארד בהונגריה. אליפות אירופה: פיקס הגיע לאליפות אירופה שהתקיימה בהאג בירת הולנד, מדורג 4 בעולם. בקרב הראשון גבר על יריב הולנדי, ברבע גמר הפסיד ליריב טורקי, ברפסאג' ניצח יריב בולגרי ובקרב על מדליית הארד הוא הפסיד ליריב הפורטוגלי, וזכה במקום החמישי המכובד. אליפות עולם: באליפות העולם באותה השנה הוא כבר הצליח לעמוד על הפודיום כאשר הוא זכה במקום השני באליפות העולם עד גיל 21 שהתקיימה בליסבון, בקרב הראשון גבר על יריב הודי, קרב אחרי ניצח יריב צ'כי, ברבע הגמר ניצח יריב מקזחסטן, בחצי הגמר ניצח יריב מאסטוניה ובגמר הפסיד ליריב היפני. את שנת 2023 פיקס סיים מדורג 1 בעולם, הוועד האולימפי העניק לו את התואר ספורטאי הצעיר של השנה. ערן פיקס, ברשת החברתית אינסטגרם
בית אלכסנדר פלמינג

בית אלכסנדר פלמינג (באנגלית: Alexander Fleming House) המכונה כיום מטרו סנטרל הייטס (באנגלית: Metro Central Heights) הוא בניין מגורים ברובע סאת'ק של לונדון, בסמוך לדרך ניואינגטון בקרבת צומת אלפנט אנד קאסל. את המבנה תכנן ארנו גולדפינגר בשנות ה-60 של המאה ה-20 עבור חברת הנדל"ן אימרי (Imry Properties). תוכניתו של גולדפינגר נבחרה בשל הניצול היעיל של אחוזי הבנייה והשטח - התוכנית הבטיחה ניצול מקסימלי של שטחים, ועל כן הייתה הרווחית ביותר. המבנה, שזכה בפרס ה-Civic Trust Award בשנת 1964, מורכב משלושה מבנים, שניים בני 7 קומות ואחד בן 18 קומות (שגובהו 55 מטרים), הבנויים סביב כיכר מרכזית. לאחר שהוקם שכר אותו המשרד לבריאות וביטוח לאומי הבריטי (משרד הבריאות הבריטי דאז), במטרה לשמש כמבנה העיקרי של המשרד, ובשל כך נקרא המבנה על שם אלכסנדר פלמינג, מגלה הפניצילין. בעיות אוורור במבנה הביאו לכך שמשרד הבריאות הפסיק להשתמש בו בשנות ה-90, ועובדיו עברו למבנים אחרים. בשל התכנון המודולרי של פנים המבנה נמנעה הריסתו והוא הפך לדירות מגורים. שמו שונה ל"מטרו סנטרל הייטס" בשנת 1997. מדיה וקבצים בנושא בית אלכסנדר פלמינג בוויקישיתוף המבנה באתר אמפוריס
התזמורת הסימפונית של נשוויל

התזמורת הסימפונית של נשוויל (באנגלית: Nashville Symphony) היא תזמורת סימפונית אמריקאית, היושבת בנשוויל, טנסי. משכן הקבע של התזמוקת הוא מרכז הסימפונית סקרמרהורן. בשנת 1920, לפני ייסודה של תזמורת נשוויל בשנת 1946, הקימה קבוצה של נגנים חובבים ומקצועיים בנשויל הרכב תזמורתי, ובחרה בג'ורג' פּוּלֶן, מבקר מוזיקה בעיתון "נשוויל בנר" ופרופסור באוניברסיטת ונדרבילט לנשיא ומנהל ההרכב. על אף צמיחה מתמדת במהלך העשור הבא, נפל הארגון הזה קורבן לשפל הגדול של שנות ה-30' באמריקה. בשנת 1946 חזר וולטר שארפ, יליד נשוויל, משירותו הצבאי במלחמת העולם השנייה בהחלטה נחושה לייסד תזמורת סימפונית חדשה למרכז טנסי. בעזרת כמה חברים חובבי מוזיקה, הציג שארפ את תכניתו לפני מנהיגי קהילה ושכנע אותם בנחיצותה, והתזמורת הסימפונית של נשוויל קמה והייתה לעובדה. שארפ הביא את ויליאם סטריקלנד, מנצח צעיר מניו יורק, לשמש כמנהל המוזיקלי והמנצח הראשון של התזמורת. התזמורת הופיעה בקונצרט הראשון שלה בסתיו 1946 ב"אודיטוריום יד למלחמה" במרכז נשוויל. במהלך חמש העונות הבאות היה סטריקלנד אחראי לקביעת רמות הביצוע הגבוהות שהתזמורת ונצחיה עומדים בהן עד עצם היום הזה. גאי טיילור (1959-1951), ויליס פייג' (1967-1959), תור ג'ונסון (1975-1967) ומייקל צ'ארי (1982-1976) היו המנהלים המוזיקליים הבאים. בתקופת כהונתו של צ'ארי העתיקה התזמורת את סדרת המנויים שלה מן האודיטוריום אל אולם ג'קסון במרכז אמנויות הבמה של טנסי. החל ב-1983 הנהיג המנהל המוזיקלי והמנצח קנת סקרמרהורן את תזמורת נשוויל במשך 22 שנים, עד מותו באפריל 2005. המוניטין של התזמורת השתבחו במהלך כהונתו בזכות הקלטות, שידורי טלוויזיה ומסע בחוף המזרחי של ארצות הברית, ששיאו היה בקונצרט בקרנגי הול ב-25 בספטמבר 2000. לאחר מותו של סקרמרהורן, באפריל 2006, התמנה ליאונרד סלטקין ליועץ האמנותי של התזמורת, בחוזה לשלוש שנים, עד 2009. אתר האינטרנט הרשמי של התזמורת הסימפונית של נשוויל (באנגלית) אתר התזמורת תזמורת נשוויל התזמורת הסימפונית של נשוויל, באתר AllMusic (באנגלית) התזמורת הסימפונית של נשוויל, באתר MusicBrainz (באנגלית) התזמורת הסימפונית של נשוויל, באתר Discogs (באנגלית) התזמורת הסימפונית של נשוויל, באתר Songkick (באנגלית) התזמורת הסימפונית של נשוויל, באתר בילבורד (באנגלית) מילון גרוב למוזיקה ומוזיקאים אונליין, הוצאת אוניברסיטת אוקספורד פברואר 2018 at Carnegie Hall on September 25, 2000 בן מאתיסון, פלייביל ארטס: קנת סקרמרהורן, מנצחה לאורך שנים רבות של תזמורת נשוויל, מת בגיל 75 19 באפריל 2005 ויויאן שווייצר, פלייביל ארטס: ליאונרד סלטקין מצטרף לתזמורת נשוויל כיועץ אמנותי, בעוד החיפוש אחר מנהל מוזיקלי נמשך 24 באוגוסט 2006
Bouquet (אלבום של גוון סטפאני)

Bouquet הוא אלבום האולפן החמישי של הזמרת-יוצרת האמריקאית גוון סטפאני. האלבום יצא לאור ב-15 בנובמבר 2024, על ידי חברות התקליטים אינטרסקופ רקורדס. References regarding the release of Bouquet by Gwen Stefani on Apple Music: "Bouquet – Gwen Stefani". Apple Music (AU). נבדק ב-19 בספטמבר 2024. {{cite web}}: (עזרה) "Bouquet – Gwen Stefani". Apple Music (CA). נבדק ב-19 בספטמבר 2024. {{cite web}}: (עזרה) "Bouquet – Gwen Stefani". Apple Music (US). נבדק ב-19 בספטמבר 2024. {{cite web}}: (עזרה) "Holiday". shopus.gwenstefani.com. נבדק ב-19 בספטמבר 2024. {{cite web}}: (עזרה)
ג'ורג' בורג'ס

ג'ורג' פארמר בורג'ס (באנגלית: George Farmer Burgess‏; 21 בספטמבר 1861 – 31 בדצמבר 1919) היה חבר בית הנבחרים של ארצות הברית מטקסס. בורג'ס נולד ב-21 בספטמבר 1861 בוורטון, טקסס, ולמד בבתי הספר הנפוצים. הוא עבר עם אמו למחוז פאייט ב-1880 ועסק בעיסוקים חקלאיים ליד פלטוניה. מאוחר יותר הועסק כפקיד בחנות כפרית. הוא למד משפטים, התקבל ללשכת עורכי הדין בשנת 1882 והחל לעסוק בכך בלה גראנג', טקסס. הוא עבר לגונזלס ב-1884. הוא שימש כפרקליט תובע של מחוז גונזלס מ-1886 עד 1889, כאשר התפטר. בורג'ס נבחר כדמוקרט לקונגרס ה-57 ולשבעת הקונגרסים הבאים, וכיהן מ-4 במרץ 1901 עד 3 במרץ 1917. הוא היה מועמד לא מוצלח למועמדות הדמוקרטית של סנאטור ארצות הברית ב-1916. הוא חזר לעסוק בעריכת דין בגונזלס, טקסס, שם נפטר ב-31 בדצמבר 1919. הוא נקבר בבית הקברות של הבונים החופשיים. ג'ורג' בורג'ס, באתר המדריך הביוגרפי של הקונגרס של ארצות הברית (באנגלית) ג'ורג' בורג'ס, באתר "Find a Grave" (באנגלית)
קבוצה סגורה

במתמטיקה, קבוצה סגורה היא קבוצה שמכילה את השפה שלה, כלומר שכל הנקודות ש"צמודות לה" שייכות לה. זוהי המשמעות האינטואיטיבית ביותר של המושג, אך משמעותו המדויקת תלויה בהקשר המסוים שבו משתמשים בו. דוגמה לקבוצה סגורה היא הקטע [ 0 , 1 ] {\displaystyle [0,1]} שעל הישר הממשי, אשר כולל את כל הנקודות בין 0 ל-1, ואת השפה שהיא 0 ו-1, ולכן הוא סגור. באנליזה, כאשר עוסקים במרחב האוקלידי ה-n ממדי, קבוצה U {\displaystyle U} היא סגורה אם היא מכילה את כל נקודות ההצטברות שלה. הגדרה זו תקפה גם עבור מרחב מטרי כלשהו. ניתן גם להגדיר קבוצה סגורה בעזרת שימוש במושג הסגור: קבוצה סגורה היא קבוצה ששווה לסגור שלה. במרחב טופולוגי כללי לא בהכרח מוגדר מושג המרחק, ולכן לא ניתן להגדיר קבוצות סגורות באמצעותו. לכן מגדירים קבוצה סגורה בתור קבוצה שהמשלים שלה הוא קבוצה פתוחה. נשים לב כי במרחבים מטריים כלליים העובדה שקבוצה שמשלימתה סגורה היא קבוצה פתוחה נכונה תמיד, ניתן להוכיח זאת מתכונות המרחב, ולכן הגדרה זו היא הכללה של מושג הקבוצה הסגורה. קבוצה יכולה להיות גם פתוחה וגם סגורה. לדוגמה, בכל מרחב טופולוגי, הקבוצה הריקה וכן המרחב כולו הן קבוצות שגם פתוחות וגם סגורות. מרחב טופולוגי הוא קשיר אם ורק אם אלו הקבוצות היחידות שגם פתוחות וגם סגורות. כמו כן, קבוצה יכולה להיות לא סגורה ולא פתוחה. ניתן גם להשתמש בקבוצה הסגורה בתור מושג היסוד שעליו נבנית הטופולוגיה של המרחב – עבור קבוצת אברי המרחב בוחרים משפחה של קבוצות חלקיות לה שמקיימות מספר תכונות מיוחדות (המתקיימות לקבוצות סגורות במובן המטרי) ומגדירים אותן "קבוצות סגורות". מהגדרה זו ינבעו כל הקבוצות הפתוחות שבמרחב, ועל כן דרך הגדרה זו אינה שונה מהגדרת טופולוגיה באמצעות קבוצות פתוחות. התכונות הבסיסיות של קבוצות סגורות הן שחיתוך כלשהו של קבוצות סגורות הוא קבוצה סגורה ואיחוד סופי של קבוצות סגורות הוא קבוצה סגורה. איחוד אינסופי של קבוצות סגורות אינו בהכרח סגור. קבוצה קומפקטית קבוצה סגורה, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
כך הייתי

כך הייתי (באנגלית: This Boy's Life) הוא סרט דרמה ביוגרפי אמריקאי משנת 1993 בבימויו של מייקל קייטון-ג'ונס, ובכיכובם של רוברט דה נירו, אלן בארקין ולאונרדו דיקפריו. הסרט מבוסס על ספר זיכרונות אוטוביוגרפי מאת טוביאס וולף, והוא מתמקד ביחסיו המורכבים של וולף הצעיר עם אביו החורג המתעלל. דרך סיפורו האישי, הסרט מציג את מאבקי ההתבגרות של נער בחברה ובבית לא יציב. זה היה שיתוף הפעולה הראשון על המסך בין מגווייר לדיקפריו. שניהם עבדו בשלב מאוחר יותר ביחד בסרטים "השזיף של דון" (2001) ו"גטסבי הגדול" (2013) וגם שיתוף הפעולה הראשון על המסך בין דיקפריו ודה נירו, ששניהם עבדו מאוחר יותר ב"חדרו של מרווין" (1996) ו"רוצחי פרח הירח" (2023). הסרט עוקב אחר טובי (דיקפריו) ואמו קרוליין (אלן בארקין), שמנסים לפתוח דף חדש כאשר הם עוברים לעיירה קטנה בוושינגטון די. סי.. קרוליין נישאת לדווייט (רוברט דה נירו), אדם קשוח ומניפולטיבי שמתעלל נפשית בטובי. ככל שהמתח בבית גובר, טובי נאבק במגבלות הסביבה והמשפחה, תוך ניסיון למצוא את זהותו העצמית. לאונרדו דיקפריו בתפקיד טוביאס "טובי" וולף רוברט דה נירו בתפקיד דווייט הנסן אלן בארקין בתפקיד קרוליין וולף ג'ונה בלכמן בתפקיד ארתור גייל אלייזה דושקו בתפקיד פרל הנסן כריס קופר בתפקיד רוי קארלה גוג'ינו בתפקיד נורמה הנסן זאק אנסלי בתפקיד הסקיפר הנסן טרייסי אליס בתפקיד קתי קתי קיני בתפקיד מריאן טובי מגווייר בתפקיד צ'אק בולגר מייקל באקול בתפקיד טרי טיילור חריט גרהם בתפקיד מר הווארד שון מארי בתפקיד ג'ימי וורהיז לי וילקוף בתפקיד המנהל סקיפי ביל דאו בתפקיד סגן המנהל ג'ן טיילור בתפקיד הסגנית או'ריילי (ללא קרדיט) דיאנה מיליגן ומורגן בריטון בתפקיד אחיות כסף כך הייתי זכה לביקורות חיוביות מצד המבקרים, במיוחד בזכות הביצועים החזקים של דיקפריו ודה נירו. הסרט הוערך על יכולתו להציג דרמה אנושית ואותנטית על התבגרות במצבים קשים. ב-Rotten Tomatoes, הסרט קיבל ציון של 75%, וב-Metacritic, הוא קיבל ציון של 60 מתוך 100 "כך הייתי", במסד הנתונים הקולנועיים IMDb (באנגלית) "כך הייתי", באתר AllMovie (באנגלית) "כך הייתי", באתר Rotten Tomatoes (באנגלית) "כך הייתי", באתר Box Office Mojo (באנגלית) "כך הייתי", באתר Metacritic (באנגלית) "כך הייתי", במסד הנתונים הקולנועיים KinoPoisk (ברוסית) Conversations with Leonardo DiCaprio. Vineyard, Jennifer (6 במאי 2013). "A Very Thoughtful Tobey Maguire on The Great Gatsby, Mental Health, and On-Set Injuries". vulture.com. נבדק ב-18 ביוני 2013. {{cite news}}: (עזרה)
השזיף של דון

השזיף של דון (באנגלית: Don's Plum) הוא סרט דרמה עצמאי בשחור-לבן משנת 2001 בבימויו של ר.ד. רוב, בכיכובם של לאונרדו דיקפריו, טובי מגווייר וקווין קונולי. הסרט צולם בשנות ה-90 אך שחרורו עוכב בשל בעיות משפטיות שהעלו דיקפריו וולף. בשל כך, הסרט נאסר להפצה מסחרית בארצות הברית ובקנדה משום דיקפריו ומגווייר טוענים שהם הסכימו לשחק רק בסרט קצר אך לא בסרט עלילתי אך הפך לסרט פולחן וניתן היה לצפות בו באינטרנט. זהו שיתוף הפעולה הסרט השני בין מגווייר לדיקפריו, הראשון הוא כך הייתי, שיצא לאקרנים ב-1993, והשלישי הוא גטסבי הגדול, שיצא לאקרנים ב-2013. עלילת הסרט מתמקדת במפגשים של קבוצת חברים צעירים בדיינר בלוס אנג'לס במהלך ימי שבת כאשר במהלכם הם מדברים על חייהם ובעיותיהם. הקבוצה כוללת בין היתר את דמויות של דרק (מגולם על ידי לאונרדו דיקפריו) ואיאן (מגולם על ידי טובי מגווייר). המפגש מתנהל כשיחה מתמשכת על חייהם, עליותיהם ונפילתם, ומציג את מערכת היחסים המורכבת והמתוחה בין הדמויות. אמבר בנסון בתפקיד איימי סקוט בלום בתפקיד בראד לאונרדו דיקפריו בתפקיד דרק טובי מגווייר בתפקיד איאן קווין קונולי בתפקיד ג'רמי ג'ני לואיס בתפקיד שרה הת'ר מקומב בתפקיד קונסטנס מדו סיסטו בתפקיד ג'ולייט מריסה ריביסי בתפקיד טרייסי ניקי קוקס בתפקיד קארן ג'רמי סיסטו בתפקיד ברנרד אית'ן סופלי בתפקיד הבטלן הגדול "השזיף של דון", במסד הנתונים הקולנועיים IMDb (באנגלית) "השזיף של דון", באתר AllMovie (באנגלית) "השזיף של דון", במסד הנתונים הקולנועיים KinoPoisk (ברוסית) Lyne, Charlie (2016-01-02). "Don's Plum: the film Leonardo DiCaprio would rather forget". The Guardian. נבדק ב-2016-02-04. "Don's Plum: the film Leonardo DiCaprio would rather forget". the Guardian (באנגלית). 2016-01-23. נבדק ב-2021-04-28.
סוכן וחצי

סוכן וחצי (באנגלית: Central Intelligence) הוא סרט פעולה-קומדיה משנת 2016 בבימויו של ראוסון מרשל ת'ורבר. הסרט עוקב אחרי סוכן CIA שמתאחד עם חברו לתיכון כדי לפתור פרשת ריגול בינלאומית. בתפקידים הראשיים מככבים דוויין ג'ונסון וקווין הארט. הסרט התפרסם בזכות שילוב הומור עם סצנות אקשן מרשימות וזכה להצלחה בקופות. הסרט הוקרן בבכורה בלוס אנג'לס ב-10 ביוני 2016, ויצא לאקרנים בארצות הברית ב-17 ביוני 2016. הסרט קיבל שבחים מהמבקרים על הביצועים של ג'ונסון והארט אך ספג ביקורת אך למרות זאת זכה להצלחה מסחרית, והכניס מעל 586.9 דולר מיליון דולר ברחבי העולם לעומת תקציב של 60 מיליון דולר. קלווין ג'וינר (קווין הארט) היה בעבר הכוכב של בית הספר התיכון, אולם 20 שנה לאחר מכן הוא מוצא את עצמו עובד כרואה חשבון. חייו מקבלים תפנית כאשר הוא נפגש עם בוב סטון (דוויין ג'ונסון), שהיה קורבן לבריונות בתיכון וכעת הוא סוכן CIA קשוח. בוב גורר את קלווין לתוך עולם של ריגול בינלאומי במטרה לחשוף רשת של מרגלים. במהלך ההרפתקה, קלווין מגלה שהחבר שלו לתיכון שונה ממה שזכר, ושהוא עומד מול סכנות חדשות שלא הכיר. דוויין ג'ונסון - בתפקיד בוב סטון, סוכן ה-CIA בעל יכולות קרב מרשימות עם עבר קשה כתלמיד מבודד. קווין הארט - בתפקיד קלווין ג'וינר, רואה חשבון שהיה הכוכב של התיכון וכעת נגרר לעולם הריגול. איימי ראיין - בתפקיד פמלה האריס, סוכנת CIA שחוקרת את פעולותיו של בוב. ארון פול - בתפקיד פיל, דמות המתגלה במהלך העלילה ומעוררת הפתעה. ג'ייסון בייטמן בתור טרבור אולסון - תלמיד תיכון לשעבר שהציק לרובי בעבר. הסרט קיבל ביקורות מעורבות ממבקרים. מצד אחד, ציינו לשבח את הכימיה בין דוויין ג'ונסון לקווין הארט ואת ההומור של הסרט, אך מצד שני, היו ביקורות שטענו כי העלילה צפויה ושגרתית. באתר Rotten Tomatoes הסרט קיבל ציון של 71%, בהתבסס על 172 ביקורות, עם הערכה כללית חיובית כלפי הופעות השחקנים והבימוי. באתר Metacritic, הוא קיבל ציון של 52 מתוך 100, מה שמעיד על ביקורות מעורבות. אתר האינטרנט הרשמי של סוכן וחצי (באנגלית) סוכן וחצי, ברשת החברתית אקס (טוויטר) סוכן וחצי, ברשת החברתית אינסטגרם "סוכן וחצי", במסד הנתונים הקולנועיים IMDb (באנגלית) "סוכן וחצי", באתר נטפליקס "סוכן וחצי", באתר AllMovie (באנגלית) "סוכן וחצי", באתר Rotten Tomatoes (באנגלית) "סוכן וחצי", באתר Box Office Mojo (באנגלית) "סוכן וחצי", באתר Metacritic (באנגלית) "סוכן וחצי", במסד הנתונים הקולנועיים KinoPoisk (ברוסית) "'Central Intelligence' Review Roundup: Critics Think Dwayne Johnson & Kevin Hart Have Chemistry, But Script Lacks". IndieWire.com. 16 ביוני 2016. {{cite web}}: (עזרה)
אמפייר סטייט (סרט, 2013)

אמפייר סטייט (באנגלית: Empire State) הוא סרט שוד-דרמה אמריקאי משנת 2013 בבימויו של דיטו מונטיאל. הסרט מבוסס על סיפור אמיתי של אחד מהשודים הגדולים ביותר בארצות הברית. בתפקידים הראשיים מככבים ליאם המסוורת', דוויין ג'ונסון ומייקל אנגרנו. הסרט מתאר את התפתחות העלילה סביב גניבת סכום כסף עצום מחברת אבטחה והניסיונות של רשויות החוק לתפוס את האחראים. הוא מבוסס על הסיפור האמיתי של גניבת חברת השליחויות המשוריינת Sentry (אנ') משנת 1983. הסרט מתרחש בתחילת שנות ה-80 ועוקב אחרי כריס פוטמאקי (ליאם המסוורת'), צעיר ממוצא יווני אשר לאחר שלא התקבל לאקדמיית השוטרים, מוצא עבודה כמאבטח בחברת אבטחה ששומרת על סכומי כסף גדולים. לאחר שהוא מגלה כי החברה מאובטחת באופן רופף, הוא משתף את חברו הטוב ביותר, אדי (מייקל אנגרנו), בתוכנית לגנוב את הכסף מהחברה. יחד הם מתכננים את אחד משודדי הכספים הגדולים בהיסטוריה האמריקאית. במקביל, הבלש ג'יימס רנסון (דוויין ג'ונסון) יוצא בעקבותיהם בניסיון לחשוף את השודדים ולהחזיר את הכסף הגנוב. העלילה מתפתחת כאשר השניים מנסים להימנע מהמשטרה, מה-FBI, ומגורמים נוספים המעוניינים להשיג את הכסף בעצמם. ליאם המסוורת' – בתפקיד כריס פוטמאקי, צעיר שמוצא עצמו מעורב בשוד לאחר שאיבד את התקווה להתקבל למשטרה. דוויין ג'ונסון – בתפקיד הבלש ג'יימס רנסון, השוטר הנחוש שמנסה לעצור את כריס ואת חברו. מייקל אנגרנו – בתפקיד אדי, חברו הטוב ביותר של כריס והשותף שלו לשוד. אמה רוברטס – בתפקיד ננסי מייקלס, דמות המשולבת באירועים שמסבכים את כריס. הסרט "אמפייר סטייט" קיבל ביקורות מעורבות מצד המבקרים. רבים ציינו לשבח את הופעתו של ליאם המסוורת' והאווירה התקופתית שהסרט הצליח להעביר, אך היו גם ביקורות על הפיתוח של העלילה והדמויות שהרגישו צפויים או חד-ממדיים. באתר Rotten Tomatoes, הסרט קיבל ציון של 22%, המעיד על ביקורות שליליות בעיקרן. אתר Metacritic העניק לסרט ציון של 33 מתוך 100, המצביע על ביקורות מעורבות עד שליליות. מבחינת הצלחה מסחרית, הסרט לא הוקרן בהפצה רחבה בבתי הקולנוע אלא שוחרר במהדורה מוגבלת ובשירותי וידאו על פי דרישה (VOD), ולכן לא הפך להצלחה כלכלית משמעותית. "אמפייר סטייט", במסד הנתונים הקולנועיים IMDb (באנגלית) "אמפייר סטייט", באתר נטפליקס "אמפייר סטייט", באתר AllMovie (באנגלית) "אמפייר סטייט", באתר Rotten Tomatoes (באנגלית) "אמפייר סטייט", במסד הנתונים הקולנועיים KinoPoisk (ברוסית) Jagernauth, Kevin (2021-06-28). "First Pics From Dito Montiel's Heist Flick 'Empire State' Starring Liam Hemsworth & Dwayne Johnson". IndieWire. נבדק ב-2021-07-27.
שישי בבוקר (קשת 12)

שישי בבוקר (נקראה בעבר גם "הבוקר", "יום חדש" ו"הבוקר של קשת") היא תוכנית בוקר של שידורי קשת, בעבר בערוץ 2 וכיום בקשת 12. בעקבות שידורה של "חדשות הבוקר" בימי חול (א'-ה'), הועברה התוכנית לשידור בימי שישי בלבד, ומוגשת על ידי יואב לימור וגלית גוטמן. את התוכנית בשמה הראשון "הבוקר", הנחה תחילה מ-1996 עד 1997 ירון לונדון, ומ-3 בפברואר 1997 גבי גזית ורבקה מיכאלי. בשנת 2001 פרשה מיכאלי מהתוכנית, וגזית הנחה אותה עד 2003, ובשנים 2004 עד 2005 המנחים היו מני פאר ואפרת רייטן (שלימים תבחר להיות חברת כנסת) את "יום חדש" שהחלה את שידוריה בינואר 2006 הנחו גידי גוב ושירי ארצי. במאי 2006 הוחלפה ארצי בסיון רהב-מאיר, וב-2007 הוחלף גוב בדני קושמרו. ב-2008 פרשו קושמרו ורהב-מאיר מהתוכנית ובמקומם הנחו יורם בינור ושרון כידון, ולאחר מכן באותה השנה עד סוף 2009 התחלפו המנחים לאורן וייגנפלד ולינוי בר גפן. מ-2010 עד סוף 2011 המנחים היו דן שילון וטלי מורנו. מ-2012 הנחו את התוכנית דליה מזור ויואב לימור. ביולי 2012 הוחלפה מזור בדרור גלוברמן. בינואר 2013 הוחלף גלוברמן בלוסי אהריש. החל מ-10 בפברואר 2013 שונה שמה של התוכנית ל"הבוקר של קשת", ובמשך ארבע שנים, מנחיה היו יואב לימור וגלית גוטמן. ב-26 בפברואר 2017 פרשה גוטמן מהתוכנית, ומ-12 במרץ 2017, המגישה לצד יואב לימור הייתה מיכל אנסקי. בספטמבר 2017 מגישי התוכנית היו מרב מילר ויואב לימור. החל מ-3 בנובמבר 2017 התוכנית עברה להיות משודרת בימי שישי בלבד, שמה שונה ל"שישי בבוקר" והמנחים שלה הם יואב לימור וגלית גוטמן, ששבה להנחיית התוכנית לאחר שמונה חודשים. התוכנית מוקדשת בחלקה לנושאי אקטואליה, תוך ליווי חברת החדשות, ומוקדשת בשארית זמנה לשולי החדשות ולפינות בריאות, אוכל, ספורט, צרכנות, תרבות ופנאי. בתוכנית מספר פינות קבועות, את פינת הרשת הגישה בעבר לירון שמם ואת פינת הבידור והתרבות הגיש ליאון רוזנברג. כיום מגיש את פינת הספורט כדורגלן העבר ופרשן הספורט בהווה עמרי אפק. בעבר שודרה באולפן הווילה של אולפני הרצליה, שם היה בית מגוריה של מרגוט קלאוזנר, מייסדת האולפנים. התוכנית משודרת כיום מהאולפנים החדשים שנבנו עבור תוכניות קשת 12 כגון "חדשות הבוקר" ו"אנשים", במתחם אולפני הרצליה. אתר האינטרנט הרשמי של שישי בבוקר אריאנה מלמד, "יום חדש" עם לימור ומזור: היום חדש, התכנים לא, באתר ynet, 1 בפברואר 2012 מיקי לוין, ‏גלית גוטמן עושה קאמבק למסך הטלווזיה, באתר מעריב אונליין, 16 באוקטובר 2017
ברוך קמין

ברוך קמין (נודע גם כבוריה קמינקר; 15 באפריל 1914 – 10 ביולי 1988) היה מצנחני היישוב וחבר הכנסת מטעם מפא"י. ברוך קמין נולד באקרמן, בסרביה, אז תחת שלטון האימפריה הרוסית ואחרי כמה שנים חלק מרומניה. הוא היה חבר ההנהגה הראשית ברומניה של תנועת הנוער הציונית "גורדוניה". קמין למד חקלאות באוניברסיטאות קישינב ויאשי ובשנת 1939 עלה לארץ ישראל. בין השנים 1939–1947 היה חבר קיבוץ ניר עם. כחבר הפלמ"ח התנדב לצנוח באירופה הכבושה. הוא הוצנח ביום 31 ביולי 1944 יחד עם דב הררי (לשעבר ברגר) ברומניה. השניים ארגנו, בברכת ההנהגה הציונית המקומית ובידיעתם של וילהלם פילדרמן והרב שפרן, את צעירי היהודים להגנה עצמית ואספו ידיעות עבור בעלות הברית. גם אחרי סיום מלחמת העולם, נשאר קמין ברומניה כשליח הבריחה. בשנים 1948–1949 הוא היה בשליחות בצ'כוסלובקיה ובאוסטריה ומאוחר יותר בשנים 1964–1965 בשליחות בארצות הברית. בין השליחויות הספיק קמין לכהן בכנסת השנייה מטעם מפא"י ולאחר מכן כמזכיר מועצת הפועלים בהרצליה. גם אחרי חזרתו מארצות הברית היה פעיל בתחום הפוליטי ושימש כמנהל מחלקה במרכז לתרבות של הוועד הפועל של ההסתדרות. בשנת 1969 פרש ממפא"י ועבר לליברלים העצמאיים, מפלגה בה היה חבר עד שנת 1981 כשחזר למפלגתו הקודמת. הצניחה והבריחה - עם יהודי רומניה בתקופת השואה ולאחריה, תל אביב: בהוצאת ארגון יוצאי גורדוניה - רומניה בישראל, תשמ"ו - 1986. מדיה וקבצים בנושא ברוך קמין בוויקישיתוף ברוך קמין, באתר הכנסת ברוך קמין, באתר כנסת פתוחה ברוך קמין, הצניחה והבריחה - עם יהודי רומניה בתקופת השואה ולאחריה, תל אביב: ארגון יוצאי גורדוניה - רומניה בישראל, תשמ"ו - 1986 (עמוד 124)
September, gouden roos

"September, gouden roos" (בעברית: "ספטמבר, שושנה מוזהבת") הוא שיר שהוקלט על ידי הזמר הבלגי בוב בני. השיר, שנכתב על ידי הנס פלאוור ווים ברבנטס, ייצג את בלגיה באירוויזיון 1961. במרכז מילות השיר עומד אדם הפונה לאהובתו האומר לה כי חודש ספטמבר בא, אותו הוא מגדיר "שושנה מוזהבת". ערך מורחב – בלגיה באירוויזיון 1961 ב-18 במרץ 1961, ליל האירוויזיון, שר בני 11 בסדר ההופעות, לפני נורווגיה ואחרי שווייץ. לבסוף הגיע השיר למקום ה-15 מתוך 15 מקומות, וקיבל נקודה אחת, יחד עם אוסטריה. September, gouden roos (English translation) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אימאן (פירושונים)

האם התכוונתם ל... אימאן – דוגמנית-על סומלית, שחקנית ויזמת אימאן (אסלאם) – מושג בתאולוגיה האסלאמית, אמונה באללה ובאספקטים מטאפיזיים של הדת אימאן בת עבדאללה, נסיכת ירדן – נסיכה ירדנית, בתם של עבדאללה השני, מלך ירדן ושל ראניה, מלכת ירדן אימאן בת חוסיין בן עבדאללה, נסיכת ירדן – נסיכה ירדנית, בתם הבכורה של יורש העצר חוסיין ואשתו רג'ווה, ונכדתו הבכורה של המלך עבדאללה אימן (פירושונים)
מיילס קראולי

מיילס קראולי (באנגלית: Miles Crowley‏; 22 בפברואר 1859 – 22 בספטמבר 1921) היה חבר בית הנבחרים של ארצות הברית מטקסס. קראולי נולד ב-22 בפברואר 1859 בבוסטון, מסצ'וסטס, ולמד בבתי הספר הנפוצים. הוא הועסק כעובד רציפים בנמל, ועבר לגלווסטון, טקסס, בשנות ה-70 של המאה ה-19. הוא שימש כעוזר ראש מכבי האש של גלווסטון, ולאחר מכן למד משפטים והתקבל ללשכת עורכי הדין ב-1892, ולאחר מכן החל לעסוק בכך. הוא כיהן כחבר בבית הנבחרים של טקסס ב-1892, ובסנאט של טקסס ב-1893 וב-1894. קראולי נבחר כדמוקרטי לקונגרס ה-54 וכיהן מ-4 במרץ 1895 עד 3 במרץ 1897. הוא לא הועמד לבחירה מחדש ב-1896, במקום זאת חידש את עריכת הדין בגלווסטון. הוא שימש כפרקליט תובע של מחוז גלווסטון מ-1904 עד 1912. בשנת 1920, קראולי נבחר לשופט של בית המשפט המחוזי בגלווסטון, וב-22 בספטמבר 1921 מת שם במהלך תפקידו. הוא נקבר בבית הקברות בקלוורי. מיילס קראולי, באתר המדריך הביוגרפי של הקונגרס של ארצות הברית (באנגלית) מיילס קראולי, באתר "Find a Grave" (באנגלית)
אייזק סקסס

אייזק סקסס אג'יי (באנגלית: Isaac Success Ajayi; נולד ב-7 בינואר 1996 בבנין סיטי שבניגריה) הוא כדורגלן ניגרי המשחק בעמדת החלוץ בנבחרת ניגריה. ב-23 במרץ 2017 ערך סקסס את הופעת הבכורה שלו בנבחרת ניגריה, בתיקו 1-1 נגד נבחרת סנגל במשחק ידידות. אייזק סקסס, ברשת החברתית אקס (טוויטר) אייזק סקסס, באתר Transfermarkt אייזק סקסס, באתר Soccerway אייזק סקסס, באתר BDFutbol אייזק סקסס, באתר WorldFootball.net אייזק סקסס, באתר National Football Teams אייזק סקסס, באתר FootballDatabase.eu